Мемлекет басшысы «Болашақ» мұнай және газ өңдеу зауытына барды
"Мемлекет басшысы «Болашақ» мұнай және газ өңдеу зауытына барды" | "https://abai.kz/post/92073"
TITLE: Мемлекет басшысы «Болашақ» мұнай және газ өңдеу зауытына барды
URL: https://abai.kz/post/92073
META: "Мемлекет басшысы «Болашақ» мұнай және газ өңдеу зауытына барды" | "https://abai.kz/post/92073"
DATE: 04.06.2019
AUTHOR(s): Abai.kz
TOTAL WORDS: 103
TEXT: Қазақстан Президенті Қасым-Жомарт Тоқаев «Болашақ» мұнай және газ өңдеу зауытына барды. Мемлекет басшысы «Болашақ» зауытының өндірістік нысандарын тікұшақпен аралап көрді. Қазақстан Президентіне мұнай-газ саласының ахуалы мен оны дамыту перспективалары жөнінде баяндалды. Сонымен қатар, Мемлекет басшысына мұнай өңдеудің және тұрақтандырудың, сұйылтылған газды мұнайдан ажыратудың және тазалаудың, табиғи күкіртті өндірудің және оны сақтау мен тасымалдаудың технологиялық үдерістері таныстырылды. Қасым-Жомарт Тоқаев өндіріс орнының Атырау қаласынан алыс емесін атап өтіп, қоршаған ортаны қорғауға ерекше көңіл бөлуге шақырды. Сонымен қатар, Мемлекет басшысы Қазақстан азаматтарының еңбек құқығын сақтаудың маңыздылығына тоқталды. Қазақстан Президенті кәсіпорын ұжымын тәулігіне 370 мың баррель мұнай өңдеп, рекорд жаңартуымен құттықтады және мұнайшыларға табыс, бақ-береке тіледі. Abai.kz
